JohanHeinsen/ENO huggingface dataset:
Aalborg Stiftstidende, 1839-11-29
Den tyrkiske Sultan har med megen Popants og i egen høie Nærværelse ladet proclamere et Hattischerif, der bebuder forskjellige til hans Riges Held sigtende nye Jndretninger, som i det Væsentlige skulle være rettede mod 3 Puncter: 1) Garantier, som kunne yde Undersaatterne en fuldkommen Sikkerhed, saavel for deres Liv som for deres Ære og Eiendom; 2) en regelmæssig Maade at paalægge og opkræve Skatterne paa og 3) en ligeledes regelmæssig Norm for Soldaternes Udskrivning og deres Tjenestes Varighed. Og ere ikke isandhed hedder det i Hattischerifet – Livet og Æren de kostbareste Goder, der gives Hvilket Menneske, saa meget end hans Charakteer holder ham fri for Voldsomhed, vil kunne undslaae sig for, at tage sin Tilflugt dertil og derved skade Regjeringen og Landet, naar hans Liv og Ære svæver i Fare? Naar han derimod i denne Henseende nyder en fuldkommen Sikkerhed, da vil han ikke bortfjerne sig fra Lovlighedenes Vei og alle hans Handlinger ville stemme overeens med Regjeringens og med hans Brødres Vel. Saasnart Eiendoms-Sikkerheden, mangler, saa bliver Enhver kold ved Fyrstens og Fædrelandets Stemme; Jngen beskjæftiger sig med Statsvelstandens Tiltagen, da han kun er fordybet i sine egne Bekymringer. Men naar Borgeren derimod med Tillid seer sig i Besiddelsen af sit Gods, da føler han fuld af Jver for sine egne Forretninger, hvis Kreds han stræber at udvide, for ogsaa at gjøre sine Nydelsers Kreds omfangsrigere, og Dag for Dag fordobles hans Kjærlighed til Fyrste og Fædreland og Hengivenhed med det sidste. Disse Følelser blive hos ham Kilden til de roesværdigste Gierninger." Proclamationen af dette Hattischeris – der betegner en ny Æra i det tyrkiske Riges Historie og skjænker den civiliserede Verden det glædelige Syn, ogsaa at see et i Vankundighed saa lang Tid nedsjunket Folk gjøre Skridt fremad paa Civilisationens Bane skeete, som ovenfor bemærket, med stor Høitidelighed og mange Ceremonier. Keiseren havde i dette Øiemed udskrevet et stort Divan, hvortil, foruden alle Stambuls Geistlige og Retslærde, hele det diplomatiske Corps, Deputationer af Armeniere, Grækere og Jøder samt en Mængde Militaire vare indbudne. Jndenrigsministeren oplæste fra et Slags Thronsæde den keiserlige Villie og efter den derpaa følgende Bøn tordnede Skytset fra det i den Hensigt til Serailhaven commanderede Normal=Artilleriregiment, besvaret, fra Batterierne i Topschana og Scutari og de i Canalen ankrende Skibe. Keiseren borte Oplæsningen af sit Rescristfra den øverste Etage i Divanbygningen og begav sig derpaa med den sædvanlige Pomp tilbage til Serailets indre Gemakker.
Aalborg Stiftstidende, 1839-11-29
Fra Spanien var det Rygte kommet til Paris, at Grev Toreno var bleven myrdet i en Folkeopstand i Madrid, Rygtet har imidlertid viist sig at være falsk og i Hovedstaden herskede den 14de ds. den fuldkomneste Rolighed, idet mindste paa Gaderne; den indre Gjæring blandt Partierne og disses indbyrdes Jntriguer vedvare imidlertid endnu, uden at Regjeringen ved nogen energisk Forholdsregel søger at gjøre Ende herpaa. Oppositionsbladene gjentage Rygtet om, at Toreno – mod hvem den offentlige Forbittrelse er rettet, da han i 1835 søgte at fremkalde en lignende Krisis, men af Folket dengang blev fordreven, fordi han ved satrapisk Luxus spottede den offentlige Elendighed – atter er bleven udnævnt til Minister, og Regjeringsbladene paa deres Side tale om en insurrectionel Junta, hvis Sæde ExaltadosPartiet skal have besluttet at forlægge til Sevilla.
Aalborg Stiftstidende, 1839-11-29
Fædrelandet. Kjøbenhavn, den 26de November. Den nye Rector magnificus, Prof. og Dr. med. O. Bang, har begyndt sin Embedsvirksomhed med at reclamere endeel gamle Fordringer for Universitetet, som man abusive var kommen i Brug med at unddrage det. Ved Universitetets Fundats af 7de Mai 1788 Cap. IV. § 6 er nemlig paabudet, at Candidaterne ved de forskjellige Embedsexamina skulde have et Attestatum, som indføres i det sædvanlige testimonium publicum, som af Secretario Consistorii, efter Candidatens udviste Duelighed og Forhold, skal udfærdiges, og som enhver Candidat skal løse, førend han kan faae Bestalling til noget geistligt eller verdsligt Embede."
Aalborg Stiftstidende, 1839-11-29
Dette Testimonium publicum er ikke blevet indløst af endeel Embedsmænd, i hvilken Anledning Universitets-Directionen har anmodet Cancelliet om at træffe de fornødne Foranstaltninger til, at Vedkommende opfyldte de dem i saa Henseende paaliggende Forpligtelser. Cancelliet har desaarsag efterkommet Directionens Anmodning, og søger i denne Tid alle de resterende Jndløsningssummer inddrevne. (Kbhvnsp.)¬
Aalborg Stiftstidende, 1839-11-29
- Den kjøbenhavnske Mynt er fortiden sysselsat med at mynte Species for Nationalbanken af Sammes fine Sølvbarrer og Rigsorter. Ved denne Anvendelse af Rigsorterne gjør Banken baade Publicum og Staten en betydelig Tjeneste, da Rigsorterne, efter vort nærværende Penge system, ere en meget ubeqvem Myntsort, saavel i store som i smaa Betalinger, idet de i første Tilfælde volde megen Tidspilde med Eftertælninger ved at gaae fra den ene Haand til den anden, og i det andet medføre et uundgaaeligt Tab, idet 2 Rbd. ikke lade sig deele i 5 Dele uden en Brok Skilling 12), som ikke haves, og som følgelig gaaer tabt, naar maan ikke kan lade 5 Stykker følges ad, hvilket desuden er forbundet med Ubeqvemmeligheder. Endvidere letter derved Nationalbanken Regjeringen i at tilintetgjøre det forældede Pengesystem, nemlig Courant-Tælningen, iblandt hvilken Rigsorterne ere en Hovedmyntsort. Saavidt vides, er Gjenstanden for den her omtalte Udmyntning en Sum(Dagen.) af omtrent 600,000 Rbd.
Aalborg Stiftstidende, 1839-11-29
Øehlenschlager, som den 14 ds. fyldte sit 60 Aar, har til samme Tid viist, at hans fremrykkende Alder ingenlunde har lagt Baand paa hans aandige Virksomhed, idet han har fuldendt sin Bearbeidelse af Tiecks Digterværker, hvilken, ifølge Forlæggerens, Boghandler Reizels Ønske, kun kommer til at bestaae af de nu udkommende tvende Bind, istedetfor at det dobbelte Antal var paatænkt. Ogsaa vor Novelleliteratur kan snart vente en Forøgelse i Arbeider af "Hverdagshistoriens Forfatter, Carl Bernhard og Carit Etlar", samt to Noveller fra Sorø, introducerede af Prof. Hauch, hvilke Alle ere under Pressen. –
Aalborg Stiftstidende, 1839-11-29
Digteren Blicher har beriget Litteraturen med et Supplementbind til sine samlede Digte og Noveller. (Hemp. A.)J Kjøbenhavnsposten læses en rosende Kritik over Cand. Bohrs af Trykkefrihedsselskabet udgivne "Tordenskjolds Levnetsbeskrivelse." Af Samme erfares, at Tordenskjolds Morders, den svenske Oberst Stals, Familie endnu lever i Sverrig, og at den berømte afdøde franske Minister Neckers Datter, den som Skribentinde bekjendte Mad. Staal=Holstein, var gift med et Medlem af den.
Aalborg Stiftstidende, 1839-11-29
Paa Løverdag opføres for første Gang Hr. H. C. Andersens nye seeniske Arbeide. "Mulatten, romantisk Drama paa rimede Vers i 5 Acter.
Aalborg Stiftstidende, 1839-11-29
Med Nr. 15 af Fædre andet føger en Subskriptionsindbydelse paa det nye Fædreland, der vil blive udgivet af Dhrr. Balthazar Christensen, Nathan David. Gjødwad, Orla Lehmann og Wessely og som alt vil udkomme fra 1ste Januar 1840.
Aalborg Stiftstidende, 1839-11-29
Jfølge "Portesenillen" vil der til Nytaar udkomme et nyt Arbeide af vor geniale H. C. Andersen, hvem Muserne aldrig vende Ryggen, nemlig en Billedbog uden Billeder".
Aalborg Stiftstidende, 1839-11-29
Kjøbenhavnsposten, indeholder, med en Afbildning af en "Omnihus" i Spidsen, en Artikel om dette Slags hensigtsmæssige Kjøretøi, som nu er temmelig almindeligt i defleste større udenlandske Stæder og vist ogsaa med Held lod sig forplante paa dansk Grund som Forbindelsesmiddel imellem Hovedstadens meest befarede Strøg. J nogle almindelige Betragtninger over vort Lands Befordringsvæsen hedder det i Slutningen af den omtalte Artikel: Enhver Upartisk og Uinteresseret maa vist ønske, at hele Befordringsvæsenet, blev aldeles private Entrepriser, derved vilde mange kongelige Embedsmænd spares, og den Reisende vilde, naar den frie Concurrente indtraf, faae et godt og billigt Befordringsvæsen. J Frankrig og i England er Befordringen i private Hænder. Hvor man her seer Contoirchef og Secretairer, for at ordne en Diligences Afgang og udstede Qvitteringer, der findes i Frankrig undertiden en gammel Kone, der i mange Aar og til Alles Tilfredshed har besørget det Samme, vi her bruge kongelige Contoirer til. Conducteuren modtager Tøiet og besørger Passagerernes Placering efter Nummer."
Aalborg Stiftstidende, 1839-11-29
Jfølge en Skrivelse fra Flensborg i Alt. Mercur begynder man nu deri Staden ret levende at interessere sig for Jernbanesagen. Den 12te de, havde dennes derværende Venner holdt en meget talrig Forsamling, hvori besluttedes at sende en Takadresse til Kongen for den Begunstigelse, Hs. Majestæt ved at bevilge Nivellementet a., havde viist Planen. Berl. T. drager med temmelig stærke Udtryk tilfeldts mod det i Kbhvnsposten indrykkede Stykke om Hovedgaarden Katholms Salg, hvoraf vi i dette Blads Nr. 233 leverede Uddrag, idet den, uden i Detail at gjendrive hele Kbhvnspostens Fremstilling, betegner Samme som et mærkeligt Exempel paa den Ligegyldighed for Sandheden og Letsindighed, hvormed man ofte omtaler offentlige Foranstaltninger". "Jndsenderen klager først over – hedder det i Berl. T. – at Gaarden sættes til Auction og at den ikke bliver solgt underhaanden. Forunderligt, at nogen endog ved Salg af en Statseiendom kan være Hader af Offentlighed og Concurrence. Han fortæller dernæst, at der tidligere forlangtes 80,000 Rbd. og nu begjæres 100,000 Rbd. for Eiendommen; atter les Tale uden mindste Hjemmel men som kan skade Salget. Enhver veed af Auctions-Bekjendtgjørelsen, at Prisen, hvorfor Eiendommen kan sælges er opgiven i et tillukket Brev, der først aabnes naar Hammeren er falden a. og Jndsenderens Angivelse er derfor aldeles greben af Luften. Ligesaa løs og uhjemlet er hans Fortælling om, at Statsgjælden (han mener Statsgjælds-Ditectionen) ikke vil sælge de overtagne Eiendomme uden for den Sum, hvorfor de ere modtagne, med Tillæg af hvad der siden er kostet paa dem og af de havte Rentetab, og han forudseer derfor, at Statsgjælden stedse vil beholde den største Deel af de overtagne Godser, f. Ex. Meilgaard. Han veed altsaa ikke, at den største Deel af de overtagne Godser allerede er solgt, og at dette navnligen er Tilfældet med Meilgaard. Endelig bestræber han sig for i alle Deele at nedsætte Katholms Værdi – deels af Statsinteresse, forat faae den snarest muligt solgt, og deels for at vise, hvor uskikket Statsgjælden er til at bestyre Jordegodser. Men
Aalborg Stiftstidende, 1839-11-29
for det Første er det ikke Statsgjælden, men Statens Landvæsens-Collegium, Rentekammeret, der bestyrer de overtagne Jordegodser, hvorimod det er Statsgjælds-Directionen der foranstalter deres Salg, og dernæst er det at haabe, at Jngen fæster mere Lid til hans Beskrivelse af Eiendommen end til hans øvrige grundløse Fremstilling, men at Enhver der attraaer at kjøbe Eiendommen, alene lader sig lede af en nøiagtig Undersøgelse af dennes sande Beskaffenhed, og ikke af den, som efter al Sandsynlighed er en skjult Liebhaber til at kjøbe Katholm." (En noget dristig Conjectur.)J Proc. Ryes "Sydsjellandske Avis" læses en lunefuld Artikel med Overskrift; "Hvem ere Fruer, Frøkener, Madamer og Jomfruer," Den vanskelige Deel af Spørgsmaalet mener Forf., at være den, hvilke Madamer ere Fruer, og hvilke Jomfruer ere Frøkener, Jmidlertid erklæres, at Proprietairernes Koner og Døttre med 15 Tdr. Hartkorn og derover alle ere Fruer og Frøkener.
Aalborg Stiftstidende, 1839-11-29
J "Loll. Falst. St." meddeles en Beretning om en ved Sortso Nor i Nærheden af Stubbekjøbing foretagen Jnd dæmning, som, efter Opfordring af Hr. Kammerherre, Stiftamtmand v. Jessen, nyligen er fuldført ved private Midler. Herved er tillige indvundet et Areal af over 50 Tdr. Land Engbund, og i Forbindelse med Dæmningen og over denne har man derhos anlagt en Kjørevei, hvorved baade Omvei er sparet og Fare undgaaet. Det tilføies det Ønske, at det givne Exempel ved denne nyttige Foranstaltning snart maa finde Efterligning ved Jnddæmning af flere Armee af Havet ved Falster.
Aalborg Stiftstidende, 1839-11-29
Den bekjendte Caffekoger, Hr. Julius Grove, der i længere Tid i Sverrig, Kjøbenhavn og Helsingør har givet Underviisning i den Kunst, at lave extragod Caffe, og som i denne Henseende er forsynet med gode Attester fra Nordens berømteste Chemikere, har i denne Tid paa sin Kunst reise ogsaa glædet Caffeelskere i Odense med sin oplivende Nærværelse. Hans Hu staaer nu til Hoffet i Berlin. (O. Th. Av.)J Søndags Aftes opførtes paa Theatret i Aarhuus: Gulddaasen" for propfuldt Huus. Efter Forestillingen blev Mad. Nielsen, der havde udført Jfr. Æbeltofts Rolle, fremkaldt og hilset med overordentligt Applaus. (Aarh. Av.)¬
Aalborg Stiftstidende, 1839-11-29
Hr. Muth=Rasmussen har nu, som man med Grund ventede, erholdt det kgl. Cancellies Tilladelse til at opføre Kirkeconcerter og har averteret sin Concert i Aarhuus Domkirke til Tirsdagen den 3die Decbr. Concerten aabnes med en improviseret Jntroduction for Orgel af den bekjendte Orgelspiller, Hr. Organist Kabell, der tillige ved Samme udfører en anden Orgel-Phantasie. Et behageligere, mildere og tørrere Efteraarsveir end det, man nu i otte Uger, siden October Maaneds Begyndelse, uafbrudt har havt, er noget aldeles nyt i vort Clima, hvor dette Tidsrum stedse ledsagedes af Regn og Stud. Det er næsten, som om de trende foregaaende Maaneders evige Regn havde gjort Luften vandfri, saa vor jydske Veirprophet istedetfor at give Smeltningen af Jisbjergene i Atlanterhavet til Grund for hans feilagtige Spaadom, hellere burde med Conseqvents have forfægtet sin Paastand om det bebudede Tøre, som nu efter en liden Misregning i Tiden omsider virkelig indfandt sig, og det endog paa en Tid, der overgaaer Alles Erfaring. For Landboklassen er imidlertid dette heldige Veirlig af uberegnelig Nytte, hvorfor man ogsaa ei alene seer Pløining men endog Mergling flere Steder baade paa Herregaarde og Bøndergaarde fortsat, ligesom man overalt endnu seer Creaturer ude, hvortil der iaar er saameget mere Anledning, som Fodringen paa de fleste Steder er betydelig mindre end ifjor. (Jyllandsposten.)
Aalborg Stiftstidende, 1839-11-29
Copulerede. J Odense den 22de Novbr., Skolelærer, Kirkesanger og Organist Fritz Petersen fra FjurendalSogn i Sjælland og Jfr. Anne Kirstine Georgine Madsen.
Aalborg Stiftstidende, 1839-11-29
Handels- og Skibsefterretninger. Fra Kjøbenhavn meldes i Handelstidenden under 26de ds. Efter den sidste engelske Post er det igjen flanere igjennem alle Kornarter. Til Forsendelse kjøbtes idag Jntet. Fra Skibe sælges: Hvede 7 18 Rbd., Rug 4 Rbd. 4072 s., Tradet Byg 3 Rbd. 20 s. –4 Rbd. 52 s., bradet dito 3 Rbd. 4856 s., Havre 2 Rbd. 80 s. - Rbd., Naps 7 Rbd. 48 s. Paa Leverance til Foraaret gjøres, saavidt og bekjendt, endnu Jntet. Det bemærkes, at samlede Partier, Kornvarer af første Qvalitet, saavel som hvad her er oplagt paa Loft, holdes høiere end Noteringerne; men Omsætningen er for Øieblikket indskrænket."De engelske Skibe Flora", Capt. Hunter, og CarPercys, Capt. Gordon, det første fra Riga med Hor, Hamp og Hørfrø, det andet fra St. Petersborg med Talg: have stødt paa Saltholmen. Skibet Flora er, efter at have losset noget af Lasten, kommet at Grunden og paa Kbhvn. Rhed. Carl Pereys stod endnu den 26de.
Aalborg Stiftstidende, 1839-11-29
Kbhvns Børscours, d. 26de Novb. Hamb. k. S. 197. Sp. 200 N. Spdlr. 173 a 173 1/2 Rd. Sv. Sedl. 17 1/2 a 17 1/2 Rbs. 4 pCt. kgl. Obl. – a – Rd. Nationb. Obl. af 1820, 101 1/2 a 102 Rbd. & S. Rigsbank Obl. af 1818, 10 a 164 Rbd. r. S. Bankactier 75 a 75 1/2 Rbd. r. S. Af Act. - Rbd. Sd. Hamborg Børscours, 26de Novbr. Bordeaux 190 3/2. Petersborg 34 1/2. London k. S. 13 Mk. 6. Madrid 14 1/2 Lissabon, 17 1/2. Amsterd. k. S. 35, 90. Spec. 2 pCt. Agio. Louis & Frederiksd'orer 10 Mk. 11 1/2 s. i Bco.
Aalborg Stiftstidende, 1839-11-29
Hals Skibsliste, Jndk. D. 26de Novbr.: C. Cortzen. f. Sunderland m. Steenkul. H. K. Holm f. Lissabon m. Salt. L. C. Nielsen f. Frdhvn, og N. Bjørnstrup f. Melholt, ball. D. 27de: C. Brokdorf f. Kbh. m. Stykg. N. Jversen f. Hartlepool m. Steenkul. H. L. Fisker f. Aarh., ball. A. Peersen, f. Gieraa m. Brænde. D. 28de: D. C. Petersen f. Østerr. m. Træl. – Udg. D. 27de : A. R. Hansen t. Kbh. m. Rug og Uld. (Caledonia", L. P. Møller, ankrede paa Rheden den 26de. Et Fregatskib, som var her udenfor den 25de og ankrede ud for Als-Rev, passerede herforbi nordefter d. 27de En Raaseiler med Lodssignal er sigte nordfra.) - Vinden den 28de Or., frisk Kuling, graa Luft.
Aalborg Stiftstidende, 1839-11-29
Døde. Mægler K. T. Hee, 53 A.; Spisevært L. Jørgensen, 39 A.; Begge i Odense. Anker Severin Hegelund, paa Haslefgaard. Regiments=Sadelmager C. A. W. Hoppe, 64 A. i Randers.
Aalborg Stiftstidende, 1839-11-29
Bekjendtgjörelser. Ved allerhøieste Rescript af 16de denne Maaned, har det behaget Hans Majestæt allernaadigst at tillade, at der aarligen maa afholdes et Marked med Heste og Qvæg i Aalborg Dagen førend det, ved allerhøieste Rescript af 6te August d. A., bevilgede Marked i Nørre-Sundbye.
Aalborg Stiftstidende, 1839-11-29
Som Følge heraf vil ovenmeldte Marked med Heste og Qvæg i Aalborg Kjøbstad blive for indeværende Aar afholdt Torsdagen den 5te December. Hvilket herved bringes til almindelig Kundskab. Aalborg Stiftamthuus, den 26de Novbr. 1839. Bluhme.
Aalborg Stiftstidende, 1839-11-29
Marked i Nørresundby.
Aalborg Stiftstidende, 1839-11-29
Efter fleres Ønske bringes herved i Erindring, at det i Sundby hidtil den 11te Januar afholdte Marked, ifølge allerhøieste Bestemmelse, iaar afholdes den 6te December. Nørresundby, den 25de November 1839. P. Christensen. Jdet Undertegnede giver sig den Ære at bekjendtgjøre, at jeg er flyttet fra Frederikshavn, hvor jeg i henved 8 Aar har boet, og at jeg har etableret mig hersteds, tillader jeg mig at anbefale mig til de ærede inden- og udenbyes Familier, der fremtidigen maatte ville forunde mig Arbeide i mit Fag, forsikkrende hurtig Expedition, samt propre og solide Varer. Sæby, den 2den November 1839. ærbødigst. H. Herschend, Skomagermester.
Aalborg Stiftstidende, 1839-11-29
For et velopdraget flinkt, ungt Menneske, der agter at lære Handlen, skriver og regner godt, og er noget sprogkyndig, er strax en Plads ledig; hvor, erfares paa Adressecontoiret. Præpareret Lovetands=Kaffe. sælges nu til 18 s. pr. Pd. hos Worm.
Aalborg Stiftstidende, 1839-11-29
Friske Citroner sælges hundredeviis og mindre, billigt hos Worm.
Aalborg Stiftstidende, 1839-11-29
Den mindre Regnebog af Bache, som kun indeholder hvad der er befalet at skal læres i Almueskolerne, faaes hos Hr. Boghandler Sadolin for 2 Mk.
Aalborg Stiftstidende, 1839-11-29
Friske Østers ere idag modtagne til Forhandling hos O. C. Green.
Aalborg Stiftstidende, 1839-11-29
Chocolade, udarbeidet til den fuldkomneste Fiinhed i P. Chr. Deichmanns Fabrikations-Handels, Damp-Chocolade=FabrikElisabethsminde ved Kjøbenhavn, erholdes til Fabrikpriserne 2 Mk. 4 s. a 8 Mk. pr. Pd. hos Dhrr.:S. Karup i Frederikshavn,
Aalborg Stiftstidende, 1839-11-29
Kjøbmand Hiiche i Hjørring, A. Lund i Thisted, Consul F. Schade i Nykjøbing paa Morsø, R. Andrup i Lemvig, F. C. Bruun i Holstebro. L. K. Damgaard i Skive, F. Berthelsen i Løgstøer, D. C. Lohmann i Hobro, Agent Galster i Nørre-Sundby, samt i Aalborg hos Dhrr.: C. Hassing, C. Valeur, N. Warberg, Jens Vadum og Th. v. Spreckelsen, Foruden de sædvanlige Sorter Chocolade, af hvilke især anbefales Schweitzer, a 8 Mk., og med dobbelt Vanille a 7 Mk., indpakket i valset Tin, Vanille Nr. 1 Æsker a 1 Rbd., samt Fiin med Vanille a 3 Mk., erholdes hos disse sidste tillige følgende nye Sorter: Sundheds Chocolade med Carragheen Moos, 80 s. pr. Pd.
Aalborg Stiftstidende, 1839-11-29
Homopathisk Chocolade af Carracas-Cacao, 64 s. pr. Pd. Medaillon Chocolade, i Æsker med 12 Stkr. a 36 s. pr. Æske, Jagt, Dessert og Reise-Chocolade med kom ske Vignetter, i Æsker med 12 Stkr. a 36 s. pr. Æske.
Aalborg Stiftstidende, 1839-11-29
Ligesom Fabricatet med fuld Føie kan anb fales som fortrinligt, saaledes er der ogsaa sørget for smagfulde udstyring.
Aalborg Stiftstidende, 1839-11-29
Jfølge Begjæring af Procurator Hansen i Frederikshavn, som befalet for vedkommende Udlægshaver, Hjørring Amts Skole- og Fattig-Direction, bliver den Enkemadame Nørgaard tilhørende Gaard, Nr. 17 i Skagens Vesterby, med Tilliggende, stillet til Salg ved 3de Auctioner der afholdes: Mandagen den 23de December 1839, den 6te Januar 1840.
Aalborg Stiftstidende, 1839-11-29
den 20de Januar f. A., hver Dags Formiddag Kl. 11. De to første Auctioner afholdes paa mit Contoir, den tredie derimod paa selve Ejendommen. Hvilket herved bekjendtgjøres for Liebhavere, og tillige til Efterretning for Pante-Creditorer og andre Rethavende, i Overeensstemmelse med Pl. 22de April 1817. Skagens Byfogedcontoir, den 23de Novbr. 1839. v. Bergen.
Aalborg Stiftstidende, 1839-11-29
Efter Begjæring af Skifteretten bliver Stedet No. 100 i Urbansgade, tilhørende Stervboet efter Muursvend Niels From, stillet til Bortsalg ved 3de offentlige Auctioner, som afholdes saaledes: 1ste Auction Fredagen den 6te December d. A. 2den 13de hver Dags Formiddag Kl. 10. De 2de første Auctioner afholdes paa Stadens Raadstue; men den sidste i Stedet selv; hvilket herved bekjendtgjøres. A. Morch.
Aalborg Stiftstidende, 1839-11-29
Efter Begjæring af Skifteretten bliver Stedet No. 9 paa Hjørnet af Algaden og Gravens Gade, tilhørende Stervboet efter Guldsmedmester Tues Enke, stillet til Bortsalg ved 3de offentlige Auctioner, som afholdes saaledes: 1ste Auction Torsdagen den 5te December d. A. 2den 19de hver Dags Formiddag Kl. 10. – De 2de første Auctioner afholdes paa Stadens Raadstue, men den 3die i Stedet selv; hvilket herved bekjendtgjøres. A. Merch.
Aalborg Stiftstidende, 1839-11-29
Auction. Onsdagen den 18de December førstkommende, om Formiddagen Kl. 8 1/2 og paafølgende Tage, bliver, ifølge Hr. Consumtionsforvalter Gottliebs Reqvisition, afholdt offentlig Auction hos Gjæstgiver Grønning i Skive, over et betydeligt Parti fra en Bissekræmmer anholdte og confiskerede silke og uldne Varer af alle Slags, saasom circa 700 Stkr. Schawlstørklæder, 3500 Stkr. forskjellige Tørklæder, 550 Al. Sirts, 500 Al. Merinos, 50 Al. Klæde og Calmuk, 11500 Al. Bomuldstøi, 200 Stkr. forskjellige Silketørklæder, 280 Al. farvet Lærred, Silkeforklæder, Poblin, Vestetøi, 14 Pd. forskjellige Slags Knapper, Silkebaand, Blonder, farvet og ufarvet Bomuldsgarn m. m., at bortsælges deels stykke= eller alenviis og deels i store og smaae Qvantiteter, alt efter de paa Auctionsstedet bekjendtgjørende Conditioner, der ere fordeelagtige for Liebhaverne og ville erfares anforte paa de trykte Cataloger, der ville blive tilsendte Gjæstgivergaardene i Viborg, Randers, Aarhuus, Aalborg, Nykjøbing, Holstebro, Lemvig og Løgstør, samt hos Undertegnede erholdes. By- og Herreds Contoiret i Skive, den 27de November 1839. Øllgaard. constitueret.
Aalborg Stiftstidende, 1839-11-30
Aalborg Stiftstidende. og Adresse-Avis. Aar 1839. No 236. Loverdagen den 30te November. Denne Avis, som udgives af Jens Chr. Borch & N. Ph. Røe's Enke og redigeres af Bernhard Roe, udgaaer 5 Gange ugentlig og kan bestilles paa alle kongelige Postcontoirer i Danmark og Hertugdømmerne samt paa Stiftsbogtrykkeriet i Aalborg, hvor Prisen er 7 Mk. 8 s. qvartaliter.
Aalborg Stiftstidende, 1839-11-30
Gudstjeneste. Første Søndag i Advent prædiker til Høimesse i BudolphiKirke Hs. H. Hr. Stiftsprovst, Dr. Hald; i Frue Kirke Hr. Pastor Bruun. - Til Aftensang i Budolphi Kirke Hr. Pastor Boesen; i Frue Kirke Hs. H. Hr. Provst Hertel. – J Sønder-Tranders Kirke Kl. 1 Hr. Pastor Bruun. – J Nørre-Tranders Kirke Kl. 9 1/2 s. H. Hr. Provst Hertel. – J Hospitalet, Kl. 9 1/2 Hr. Pastor Boesen.
Aalborg Stiftstidende, 1839-11-30
Udlandet. Hvilke umaadelige Penge-Jndtægter de store engelske Godseiere have at byde over, kan sees af følgende Fortegnelse over Englands første Rigmænd. Hertugen af Devonshire har af sine Godser en aarlig Jndtægt af 960,000 Rbd., Hert. af Nutland: 840,000 Rbd., Hert. af Bedford 800,000 Rbd., Marquisen af Buckingham: 752,000 Rbd., Hert. af Norfolk, 704,000 Rbd., Hert, af Marlborough. 60,000 Rbd., Marq. af Herford- og Marg. af Stafford hver; 600,000 Rbd., Hert, af Buccleugh. 584,000 Rbd. og Greven af Grosvenor560,000 Rbd.